Z A P I S N I K

13. sjednice Vijeća Mjesnog odbora Petrova 
održane 25. svibnja 2022. u zgradi Mjesnog odbora Petrova, 
Ulica Jakova Gotovca 7, dvorana A, s početkom u 18:00 sati


Nazočni članovi Vijeća: 	Darko Kuljiš, Marija Marinović, Ana Pažanin, Tomislav 
Špoljarić, Saša Šegrt

Odsutni članovi Vijeća: 	nema

Ostali nazočni: 		nema

Nazočni djelatnici Gradskog ureda za mjesnu samoupravu: nema

Predsjedava, predsjednica Vijeća.

Zapisnik vodi: Saša Šegrt, predsjednica Vijeća

	Predsjednica konstatira da je nazočno svih 5 članova Vijeća, što znači da Vijeće može pravovaljano odlučivati, te otvara 13. sjednicu Vijeća Mjesnog odbora Petrova.

	Bez rasprave, Vijeće jednoglasno prihvaća tekst Zapisnika 12. sjednice Vijeća, održane 20. travnja 2022.

Na prijedlog predsjednice Vijeće jednoglasno utvrđuje 

DNEVNI RED:

1. Prijedlog zaključka o ozelenjivanju javnih površina na području MO Petrova
2. Prijedlog zaključka o obilježavanju Dana Mjesnog odbora Petrova
3. Pitanja, prijedlozi i obavijesti

Ad 1. Prijedlog zaključka o ozelenjivanju javnih površina na području MO Petrova
	Članovi Vijeća primili su pisani materijal uoči sjednice.
Odjel za građenje komunalne infrastrukture, Gradskog ured za obnovu, izgradnju, prostorno uređenje, graditeljstvo, komunalne poslove i promet, Sektora za građenje komunalne infrastukture i održavanje javnoprometnih površina, javnih objekata i javne rasvjete uputio je slijedom naloga gradonačelnika molbu svim mjesnim odborima za dostavom lokacija koje bi trebalo ozeleniti sadnjom stabala, a u cilju povećanja zelenila u gradu Zagrebu. Nakon zaprimanja prijedloga Odjel će ispitati mogućnosti sadnje s obzirom na položaj komunalne infrastrukture, usuglasiti lokacije s Gradskim zavodom za zaštitu spomenika kulture i prirode te Odsjekom za zelenilo, Sektorom ta komunalne poslove i zelenilo (u pogledu vrsta koja će se saditi na pojedinoj lokaciji).

Predsjednica otvara raspravu. Marija Marinović predlaže nastavak postojećeg drvoreda na sjevernoj strani Vlaške ulice od križanja s Kamaufovom ulicom prema Kvaternikovom trgu, gdje su trenutno zasađena tri stabla do k.br. 109. Ostali vijećnici se slažu s prijedlogom lokacije, te predlažu nastavak drvoreda (tri do četiri stabla). 
Vijećnica Marinović također predlaže da se od Zrinjevca zatraži da se trava zasije na zelenim površinama na kojima je nema, te da se zelene površine redovito održavaju i kose, te da se radi na iskorjenjivanju ambrozije koja je prisutna na brojnim površinama MO-a. Predsjednica će od Zrinjevca zatražiti informacije o postojećim planovima vezanim uz sadnju trave i čupanje ambrozije. 
Nakon rasprave, Vijeće donosi

ZAKLJUČAK
O OZELENJAVANJU JAVNIH POVRŠINA NA PODRUČJU MO PETROVA

1. Vijeće MO Petrova zaprimilo je 29. travnja od Vijeća Gradske četvrti Gornji grad – Medveščak zaprimilo molbu Odjela za građenje komunalne infrastrukture za dostavom prijedloga lokacija za ozelenjivanje javnih površina na području MO-a.

2.  Vijeće MO Petrova predlaže sljedeću lokaciju:

· nastavak postojećeg drvoreda na sjevernoj strani Vlaške ulice od križanja s Kamaufovom prema Kvaternikovom trgu (tri do četiri stabla).

3. Ovaj Zaključak dostavlja se Vijeću Gradske četvrti Gornji grad – Medveščak na daljnje postupanje.


Ad 2. Prijedlog zaključka o obilježavanju Dana Mjesnog odbora Petrova

Predsjednica i potpredsjednik izvijestili su članove MO-a da su se prema dogovoru s prethodne sjednice obratili ravnateljici Hrvatskog zavoda za transfuzijsku medicinu (HZTM), te je 11. svibnja 2022. održan sastanak s voditeljicom odjela za davalaštvo krvi, gđom Patricijom Topić Šestan i Valentinom Čegec. Dogovoreno je da se akcija organizira na Dan Mjesnog odbora Petrova, 29. lipnja 2022., tijekom čitavog dana, u prostorijama HZTM-a (Petrova 3). 
HZTM može osigurati 20-tak plakata kojima se akcija može promovirati na području MO Petrova, i susjednih mjesnih odbora na području VGČ Gornji grad-Medveščak, i VGČ Donji grad. HZTM sugerira da do 15. lipnja VMO VMO predloži slogan akcije te procijeni broj osoba koje bi sudjelovale u akciji, kako bi se prema potrebi prilagodila organizacija. 
Također, vijećnici se slažu da se 29. lipnja 2022. u kasnijim poslijepodnevnim satima organiziraju otvorena vrata Mjesnog odbora, odnosno obilježi Dan MO.

[bookmark: _GoBack]
Z A K LJ U Č A K
o obilježavanju Dana mjesnog odbora Petrova 

1. Vijeće Mjesnog odbora Petrova obilježit će Dan mjesnog odbora Petrova organiziranjem akcije dobrovoljnog darivanja krvi.

2. U kasnijim poslijepodnevnim satima održat će se otvorena vrata Mjesnog odbora.

3.  Ovaj će zaključak dostavlja se Vijeću Gradske četvrti Gornji grad – Medveščak na znanje.


Ad. 3 – Pitanja, prijedlozi, obavijesti

Vijećnika Darka Kuljiša zanima status prijedloga o promjeni parkirališne zone, tj. uključivanju područja MO Petrova u 1. zonu umjesto 2. zone. Predsjednica navodi da nije bilo novosti.
Marija Marinović predlaže da se od Zagreb Parkinga zatraži informacija kada će se sanirati neprimjereno uređena parkirališna mjesta u Ulici Jakova Gotovca.
Predsjednica informira vijećnike o zaprimljenom očitovanju VGČ Gornji grad – Medveščak, kojim se od GU za obnovu, izgradnju, prostorno uređenje, graditeljstvo, komunalne poslove i promet, traži izdavanje rješenja o postavljanju zaštitnih stupića „Zagreb“ u Jurkovićevoj ulici 1-14, kao i Rješenju od 11. svibnja 2022. o postavljanju zaštitnih stupića na zapadnom i istočnom nogostupu u Jurkovićevoj ulici 1-14. Rok za izvođenje radova je 15 dana po pravomoćnosti rješenja.
Također, informira vijećnike da je VGČ Gornji grad – Medveščak na 10. sjednici donijelo rješenje o sanaciji tramvajske pruge u Vlaškoj ulici zbog vibracije i trešnje objekata pri prolasku tramvaja, kojim se traži hitno očitovanje ZET-a o mogućnosti izmjene pruge na navedenoj dionici. 
Na istoj sjednici VGČ Gornji grad – Medveščak donijelo je smjernice za uređenje parka u Jurkovićevoj ulici, koje su proslijeđene članovima Vijeća.
Također, VGČ Gornji grad – Medveščak donijelo je zaključak o postavljanju 9 Viktorijinih zdenaca na području gradske četvrti, uključujući i jedan zdenac u parku u Ulici Jakova Gotovca između k.br. 4 i 6.
S obzirom na zatraženu sanaciju asfalta u Petrovoj ulici kod k.br. 46/23a. predsjednica izvješćuje da je Komunalno redarstvo 7. svibnja 2022. u 12:05 izvršilo nadzor na licu mjesta te nije utvrdilo komunalnu nepravilnost.
Ana Pažanin izvijestila je ostale vijećnike o održanim očevidima vezanim uz spremnike, izvršenima 10. svibnja, 20. svibnja i 24. svibnja 2022. na različitim lokacijama u Petrovoj, Galjufovoj, Kamaufovoj ulici te Lobmayerovim stubama. Vijećnica je izvijestila da su očevidima prisustvovali predstavnici više institucija i ureda te predstavnici suvlasnika, te da su očevidi protekli uglavnom u pozitivnom ozračju, s obzirom da su stanari i predstavnici stanara mogli razmijeniti informacije o ovoj problematici. 
Predsjednica izvješćuje vijećnike kako je 6. svibnja 2022. koordinativno-radni sastanak sastanak s predstavnicima ZG Holdinga, Sektorom za komunalno i prometno redarstvo i gradskih ureda, na kojem su identificirani postojeći problemi u koordinaciji i nadležnosti različitih službi i ureda. 
Predsjednica je izvijestila Vijeće kako je 23. svibnja 2022. održana 8. Koordinacija, na kojoj se razgovaralo o tekućim problemima na području VGČ Gornji grad-Medveščak. Govorilo se o praktičnim problemima vezanim uz spremnike za otpad i novi način zbrinjavanja otpada. Također, GU za mjesnu samoupravu nastavio je slati Operativne planove održavanja za tekući tjedan te izvješća o izvršenom održavanju prethodnog tjedna. 
Marija Marinović navela je da su joj se građani obratili tražeći sanaciju šahtova u Vlaškoj ulici na području do Kvaternikovog trga. S obzirom da se kolnik ne nalazi na području MO Petrova, predlaže da se informacija proslijedi na MO VGČ GGM, s molbom da se informacija proslijedi na VGČ Donji grad.

Dovršeno u 18:55 sati.

KLASA: 024-08/22-003/10
URBROJ: 251-06-11/708-22-38
U Zagrebu, 25. svibnja 2022.


Zapisnik sastavila: 

Saša Šegrt

___________________

Predsjednica
Vijeća Mjesnog odbora Petrova


Saša Šegrt
